**Olivier Giroud** (\* 30. september 1986, Chambéry) je profesionálny francúzsky futbalista hrajúci za talianský klub AC Miláno.

Klubová kariéra
---------------

### Začiatky

Olivier Giroud sa narodil v meste Chambéry v regióne Rhône-Alpes, ale vyrastal v neďalekom meste Froges. Svoju futbalovú kariéru začal v miestnom Olympique Club de Froges. V klube strávil päť rokov, než sa v trinástich pripojil k tímu Grenoble Foot 38.

### Grenoble

V mládežníckej akadémii Grenobli strávil šesť rokov a vo svojich devätnástich rokoch podpísal prvý profesionálny kontrakt. Počas prvej sezóny 2005/06 sa stal členom rezervného tímu, ktorý hral v lige Championnat de France amateur 2. Giroud sa rýchlo stal dôležitým hráčom, keď strelil v pätnástich dueloch pätnásť gólov. Jeho výkony mu dopomohli k prechodu do prvého tímu, kam si ho tréner Grenobli v marci 2006 povolal. Svoj profesionálny debut mal 24. marca 2006, kedy ako striedajúci hráč nastúpil do zápasu Ligue 2 proti FC Gueugnon. Po zvyšok sezóny zostal v prvom tíme a pripísal si ďalších päť štartov. Od nasledujúcej sezóny 2006/07 sa stal jeho stálym členom. 26. februára 2007 strelil svoj prvý profesionálny gól, keď v nastavenom čase v zápase proti Le Havre AC rozhodol o víťazstve. O mesiac neskôr si pripísal tretí štart v sezóne. V stretnutí proti Gueugnon bol však po svojej prvej červenej karte v kariére vylúčený. Sezónu zakončil s osemnástimi štartmi a dvoma strelenými gólmi.

Sezónu 2007/08 strávil na hosťovaní v tíme treťoligového FC Istres, ktorý hral v Championnat National. Vo svojom druhom zápase za klub strelil svoj prvý gól. Istres porazilo Stade Lavallois 2:1. V sezóne odohral 33 zápasov a dal štrnásť gólov. Po skončení hosťovania sa vrátil do Grenoblu, z ktorého však po skončení sezóny odišiel do tímu Tours FC.

### Tours FC

28. mája 2008 oznámil svoj prestup do druholigového tímu Tours FC, kde podpísal trojročný kontrakt. Giroud bol do Tours zlákaný športovým riaditeľom Maxom Martym, ktorý predtým pracoval práve v Grenobli. Olivier dostal dres s číslom 12 a na prvý zápas z dôvodu zranenia nastúpil až 3. septembra 2008 v Coupe de la Ligue proti US Boulogne. Ligového debutu sa dočkal o týždeň neskôr, kedy Tours porazilo Nîmes Olympique 1:0. Mesiac po svojom debute strelil svoj prvý gól, keď v zápase proti RC Lens otváral skóre. V druhom polčase pridal ešte jeden gól a dopomohol k víťazstvu svojho klubu 3:1.
  
Vo francúzskom pohári Coupe de France strelil v dvoch zápasoch päť gólov. V prvom jediným gólom dopomohol k víťazstvu 1:0 nad poloprofesionálnym klubom Pacy Vallée-d'Eure. V nasledujúcom kole zvíťazil jeho klub nad mužstvom SS Jeanne d'Arc z Réunionu 7:1 a Olivier dal štyri góly. V ďalšom kole bolo Tours vyradené klubom FC Lorient. Sezónu zakončil so 14 gólmi v 27 stretnutiach.

Potom, čo z klubu po sezóne odišiel Tenema N'Diaye, sa stal Giroud prvou voľbou na post útočníka. V prvom zápase sezóny strelil dva góly proti Le Havre a zaistil tak tímu víťazstvo 2:1. 18. septembra 2009 sa mu druhýkrát v kariére podarilo streliť štyri góly v jednom zápase. Tentoraz to bolo proti tímu AC Arles-Avignon a víťazstve 4:2. Jesennú časť sezóny zakončil so šestnástimi strelenými gólmi, pričom trinásť z nich padlo v ligových stretnutiach. 26. januára 2010 prestúpil do prvoligového tímu Montpellier HSC, s ktorým podpísal tri a pol ročný kontrakt. Prestupové čiastka sa pohybovala okolo dvoch miliónov eur. Montpellier poslal svoju novú posilu späť do Tours, kde ako hosťujúci hráč strávil zvyšok sezóny. Sezónu zakončil s 24 gólmi strelenými v 42 stretnutiach. V lige ich strelil 21 a stal sa najlepším strelcom Ligue 2. Po skončení sezóny bol vyhlásený najlepším hráčom druhej ligy a zaradený do tímu roka.

### Montpellier

Giroud sa oficiálne k tímu pripojil 1. júla 2010. V klube debutoval 29. júla 2010 v stretnutí tretieho kvalifikačného kola Európskej ligy proti maďarskému klubu Győri ETO FC. V zápase strelil svoj prvý gól v novom pôsobisku. Tím vďaka jeho gólu vyhral, ​​ale po odvetnom zápase bol z predkola vyradený. Ligový štart si pripísal v prvom kole Ligue 1 proti FC Girondins de Bordeaux, Montpellier vyhral 1:0. 28. augusta strelil svoj prvý ligový gól v zápase vonku proti Valenciennes FC, ktoré sa skončilo výhrou 1:0. V Coupe de la Ligue sa Montpellier prekvapujúco dostal až do finále. V semifinálovom zápase proti Paris Saint-Germain odohral celé stretnutie, ktoré sa rozhodlo až v predĺžení, kedy Giroud strelil v 117. minúte rozhodujúci gól. Montpellier sa tak dostal do prvého finále od roku 1994, kedy hral finále v Coupe de France. Vo finále Coupe de la Ligue nastúpil proti Olympique de Marseille a prehral 0:1. Jediný gól zápasu strelil Taye Taiwo. Montpellier sa umiestnil na štrnástej priečke a Giroud sa s 12 gólmi stal najlepším klubovým strelcom. Po sezóne predĺžil svoj kontrakt až do roku 2014.

Druhú sezónu v klube začal opäť dobre. Vsietil góly v prvých dvoch ligových stretnutiach proti AJ Auxerre a úradujúcemu majstrovi ligy Lille OSC. Počas ďalších stretnutí strelil tímom Dijon FCO a FC Sochaux-Montbéliard hetrik, víťazný gól proti Olympique Lyonnais, AS Nancy a OGC Nice a väčšinu gólov v Coupe de la Ligue a Coupe de France. Vďaka jeho produktivite viedol Montpellier v novembri 2011 ligovú tabuľku. V zimnom prestupovom období o neho prejavilo záujem mnoho klubov z celej Európy. Vlastník Montpellieru Louis Nicollin sa nechal počuť, že prípadný záujemca o jeho služby bude musieť zaplatiť 50 alebo 60 miliónov eur. Napriek všetkému však Olivier v tíme zostal a zaslúžil sa o mnoho gólov aj v druhej polovici sezóny. 24. marca 2012 strelil jediný gól stretnutia v zápase proti AS Saint-Étienne. Toto víťazstvo dostalo Montpellier na prvú priečku a na nej sa udržal až do konca sezóny. Po víťazstve 2:1 nad Auxerre v poslednom ligovom kole si klub zabezpečil prvý ligový triumf vo svojej histórii. Giroud zakončil sezónu s 21 gólmi ako najlepší ligový strelec.

### Arsenal

26. júna 2012 prestúpil za približnú sumu 13,2 milióna libier do anglického Arsenalu. *Arsenal sign Olivier Giroud: the goals and skills that convinced Arsène Wenger to get his man*. telegraph.co.uk, [cit. 2012-07-24]. (po anglicky) Podľa svojich slov Arsenal uprednostnil pred Chelsea, pretože manažér Arsène Wenger ho uistil o svojom záujme a nebol presvedčený, že manažér Chelsea, Roberto di Matteo, toho o ňom vie dosť. Svoj prvý gól v drese Arsenalu strelil v stretnutí Ligového pohára proti Coventry City FC 26. septembra 2012, kedy Arsenal vyhral 6:1. Prvý gól v Premier League nasledoval 6. októbra v zápase proti West Ham United FC. *West Ham United 1-3 Arsenal - Report* [online]. arsenal.com, 2012-10-6, [cit. 2013-02-27]. [http:// www.arsenal.com/match/report/1213/post/first-team/west-ham-united-1-3-arsenal-report Dostupné online.] (po anglicky)

Reprezentácia
-------------

Olivier Giroud nikdy nereprezentoval Francúzsko v mládežníckych kategóriách. V roku 2001 bol spoločne s hráčmi ako Yoann Gourcuff, Yohan Cabaye alebo Sylvain Marveaux povolaný do tímu Francúzska do 16 rokov, aby sa zúčastnil kempu v akadémii Clairefontaine. Po ukončení kempu však nebol vybraný, aby v nadchádzajúcej sezóne reprezentoval tím šestnásťročných.

### A-mužstvo

3. novembra 2011 ho tréner seniorskej reprezentácie Laurent Blanc vybral do nominácie na priateľský zápas proti USA a Belgicku. Debutoval 11. novembra proti tímu Spojených štátov. Do hry sa dostal ako striedajúci hráč. Svoj prvý gól v reprezentácii dal 29. februára 2012, kedy v priateľskom zápase porazilo Francúzsko Nemecko 2:1. O tri mesiace neskôr bol nominovaný do tímu pre Majstrovstvá Európy 2012. V príprave na tento šampionát sa podieľal dvoma asistenciami pri víťazstve 3:1 nad Islandom. Na samotnom európskom šampionáte odohral tri stretnutia, vždy ako striedajúci hráč v závere stretnutia. Francúzsko sa prebojovalo až do štvrťfinále, kde bolo po porážke 0:2 vyradené reprezentáciou Španielska.

22. marca 2013 nastúpil v kvalifikačnom zápase proti Gruzínsku, ktorý sa skončil víťazstvom domácich Francúzov 3:1. Giroud strelil jeden gól.

Ocenenia
--------

### Klubové

*Montpellier*

* Ligue 1: 2011/12

### Individuálne

* Ligue 1 – Tím roka: 2011/12
* Ligue 1 – Najlepší strelec: 2011/12
* Ligue 2 – Hráč roka: 2009/10
* Ligue 2 – Tím roka: 2009/10
* Ligue 2 – Najlepší strelec: 2009/10

Referencie
----------

1. ↑   *France's Olivier Giroud reveals why he snubbed Chelsea for Arsenal* [online]. guardian.co.uk, 2012-6-27, [cit. 2012-07-24]. Dostupné online. (po anglicky)
2. ↑   *VIDEO: Giroud nets first goal as Arsenal put six past Coventry* [online]. goonertalk.com, 2012-9-26, [cit. 2013-02-27]. Dostupné online. Archivované 2013-01-18 z originálu. (po anglicky)
3. ↑  Spain - France 2:0, Footballdatabase.eu
4. ↑  Španělé doma neporazili Finy, Angličané nasázeli osm gólů, iDNES.cz, vydáno 22. 3. 2013

Externé odkazy
--------------

* Profil na UEFA.com
* Profil na L'Equipe
* Štatistiky na Soccerbase.com

Zdroj
-----

*Tento článok je čiastočný alebo úplný preklad článku Olivier Giroud na anglickej Wikipédii.*

| * z
* d
* u
Arsenal FC |
| --- |
| 
* 1 Ramsdale
* 2 Saliba
* 3 Tierney
* 4 White
* 5 Partey
* 6 Gabriel Magalhães
* 7 Saka
* 8 Odegaard Kapitán klubu
* 9 Jesus
* 10 Smith Rowe
* 11 Martinelli
* 12 Timber
* 13 Rúnarsson
* 14 Nketiah
* 15 Kiwior
* 16 Holding
* 17 Cédric
* 18 Tomiyasu
* 19 Trossard
* 20 Jorginho
* 21 Fábio Vieira
* 23 Lokonga
* 24 Nelson
* 25 Elneny
* 26 Balogun
* 27 Marquinhos (2003)
* 29 Havertz
* 30 Turner
* 31 Hein
* 32 Trusty
* 35 Zinchenko
* 41 Rice
* Tréner: Arteta

 |

| * z
* d
* u
Francúzske mužstvo – ME 2012 (Štvrťfinále) |
| --- |
| 
* 1 Lloris
* 2 Debuchy
* 3 Evra
* 4 Rami
* 5 Mexès
* 6 Cabaye
* 7 Ribéry
* 8 Valbuena
* 9 Giroud
* 10 Benzema
* 11 Nasri
* 12 Matuidi
* 13 Réveillère
* 14 Ménez
* 15 Malouda
* 16 Mandanda
* 17 M'Vila
* 18 Diarra
* 19 Martin
* 20 Ben Arfa
* 21 Koscielny
* 22 Clichy
* 23 Carrasso
* Tréner: Blanc

 | Francúzsko |

| * z
* d
* u
Francúzske mužstvo – MS 2014 (štvrťfinále) |
| --- |
| 
* 1 Lloris
* 2 Debuchy
* 3 Evra
* 4 Varane
* 5 Sakho
* 6 Cabaye
* 7 Cabella
* 8 Valbuena
* 9 Giroud
* 10 Benzema
* 11 Griezmann
* 12 Mavuba
* 13 Mangala
* 14 Matuidi
* 15 Sagna
* 16 Ruffier
* 17 Digne
* 18 Sissoko
* 19 Pogba
* 20 Rémy
* 21 Koscielny
* 22 Schneiderlin
* 23 Landreau
* Tréner: Deschamps

 | Francúzsko |

| * z
* d
* u
Francúzske mužstvo – ME 2016 (2. miesto) |
| --- |
| 
* 1 Lloris
* 2 Jallet
* 3 Evra
* 4 Rami
* 5 Kanté
* 6 Cabaye
* 7 Griezmann
* 8 Payet
* 9 Giroud
* 10 Gignac
* 11 Martial
* 12 Schneiderlin
* 13 Mangala
* 14 Matuidi
* 15 Pogba
* 16 Mandanda
* 17 Digne
* 18 Sissoko
* 19 Sagna
* 20 Coman
* 21 Koscielny
* 22 Umtiti
* 23 Costil
* Tréner: Blanc

 | Francúzsko |

| * z
* d
* u
Francúzske mužstvo – MS 2018 (1. miesto) |
| --- |
| 
* 1 Lloris
* 2 Pavard
* 3 Kimpembe
* 4 Varane
* 5 Umtiti
* 6 Pogba
* 7 Griezmann
* 8 Lemar
* 9 Giroud
* 10 Mbappé
* 11 Dembélé
* 12 Tolisso
* 13 Kanté
* 14 Matuidi
* 15 Nzonzi
* 16 Mandanda
* 17 Rami
* 18 Fekir
* 19 Sidibé
* 20 Thauvin
* 21 Hernández
* 22 Mendy
* 23 Areola
* Tréner: Deschamps

 | Francúzsko |

| * z
* d
* u
Držitelia Ceny Ferenca Puskása |
| --- |
| 
* 2009: Cristiano Ronaldo
* 2010: Hamit Altıntop
* 2011: Neymar
* 2012: Miroslav Stoch
* 2013: Zlatan Ibrahimović
* 2014: James Rodríguez
* 2015: Wendell Lira
* 2016: Mohd Faiz Subri
* 2017: Olivier Giroud
* 2018: Mohamed Salah
* 2019: Dániel Zsóri
* 2020: Son Heung-min

 |

Autoritné údaje: * BnF: 179423700
* GND: 1253396094
* ISNI: 0000 0005 0251 6200
* VIAF: 2930160791860502860009